钦定古今图书集成/明伦汇编/人事典/第105卷 > 《早晴发广安军晚宿萍池村庄》前人
## 钦定古今图书集成/明伦汇编/人事典/第105卷 > 《早晴发广安军晚宿萍池村庄》前人

夜雨洗烦蒸，晓风荐清穆。云头𬯎铁山，日脚迸金瀑。
暑途一日凉，远客万事足。羁人正奔波，观者何陆续。
翠盖立严妆，青裙行跣足。俗陋介南徼，物华入东蜀。
竹萌苦已青，荔子酸犹绿。修芦密成篱，直柏森似纛。
泥乾马蹄松，路坦亭堠速。暮投何人庄，窗户暗修竹。